A Törvényszék (első tanács) 2019. szeptember 17‑i ítélete – Olaszország és Eurallumina kontra Bizottság

(T‑119/07. és T‑207/07. sz. egyesített ügyek)

„Állami támogatások – 2003/96/EK irányelv – Ásványolajok jövedéki adója – Timföldgyártáshoz üzemanyagként felhasznált ásványolajok – Jövedékiadómentesség – Szelektív jelleg – A nemzeti regionális támogatásokról szóló iránymutatás – A környezetvédelem állami támogatásáról szóló 2001. évi közösségi iránymutatás – Jogos bizalom – Az intézmények jogi aktusai jogszerűségének vélelme – A megfelelő ügyintézés elve – Indokolási kötelezettség – Ellentmondásos indokolás”

1. Bírósági eljárás – Új jogalapoknak az eljárás folyamán történő előterjesztése – Feltételek – Az eljárás során felmerült tényezőkre alapított jogalap – Hiány – Előterjesztett jogalap kiterjesztése – A kiterjesztés hiánya – Elfogadhatatlanság (A Bíróság alapokmánya, 21. cikk, (1) bekezdés és 53. cikk, (1) bekezdés; a Törvényszék eljárási szabályzata (1991), 44. cikk, 1. §, c) pont és 48. cikk, 2. §) (lásd: 56–58., 142–144. pont)

2. Bírósági eljárás – Keresetlevél – Alaki követelmények – A felhozott jogalapok rövid ismertetése – Absztrakt hivatkozás – Elfogadhatatlanság (A Bíróság alapokmánya, 21. cikk, (1) bekezdés és 53. cikk, (1) bekezdés; a Törvényszék eljárási szabályzata (1991), 44. cikk, 1. §, c) pont és 48. cikk, 2. §) (lásd: 61–63. pont)

3. Államok által nyújtott támogatások – Fogalom – Az intézkedés szelektív jellege – Az általános adórendszertől való eltérés – A rendszer jellegére és szerkezetére alapított igazolás – Bizonyítási teher (EK 87. cikk, (1) bekezdés) (lásd: 70–74., 154–156. pont)

4. Államok által nyújtott támogatások – A Tanács és a Bizottság hatáskörei – Valamely tagállam számára a jövedéki adó alóli mentesség bevezetését engedélyező tanácsi határozat – Az említett hatáskörök Szerződés általi elosztására való hatás hiánya (EK 87. cikk és EK 88. cikk; 2003/96 tanácsi irányelv, 18. cikk, (1) bekezdés és II. melléklet) (lásd: 77., 78., 117., 147. pont)

5. Államok által nyújtott támogatások – Tilalom – Eltérések – A közös piaccal összeegyeztethetőnek tekinthető támogatások – A regionális fejlődés előmozdítására irányuló támogatás – Szempontok – Különös regionális hátrány fennállása – A regionális fejlesztési támogatás szükségességének bizonyítására vonatkozó kötelezettség (EK 87. cikk, (3) bekezdés, b) pont; 98/C 74/06 bizottsági közlemény, 4.15–4.17. pont) (lásd: 86. és 87. pont)

6. Államok által nyújtott támogatások – Tilalom – Eltérések – A közös piaccal összeegyeztethetőnek tekinthető támogatások – Környezetvédelmi támogatások – A környezetvédelem állami támogatásáról szóló közösségi iránymutatás – Adómentesség formájában nyújtott támogatás – Értékelési szempontok (EK 87. cikk, (3) bekezdés; 2001/C 37/03 bizottsági közlemény) (lásd: 93–95., 98–104. pont)

7. Államok által nyújtott támogatások – Jogellenes támogatás visszatéríttetése – Az EK 88. cikk eljárási szabályainak megsértésével nyújtott támogatás – A kedvezményezettek esetleges jogos bizalma – Védelem – Feltételek és korlátok – Kivételes körülmények – Hiány (EK 87. cikk, (1) bekezdés és EK 88. cikk; 2003/96 tanácsi irányelv) (lásd: 111–122. pont)

8. Államok által nyújtott támogatások – Tilalom – Eltérések – A Bizottság mérlegelési jogköre – A támogatás kifizetésének engedélyezését a korábban kapott jogellenes támogatásnak az érintett vállalkozás általi előzetes visszafizetésétől függővé tevő bizottsági határozat – A kereskedelmi feltételeket a közös érdekkel ellentétes mértékben befolyásoló támogatások halmozódásának elkerülése érdekében előírt feltétel – A Bizottság hatáskörébe tartozó döntés (EK 88. cikk, (2) bekezdés) (lásd: 130–134. pont)

9. Államok által nyújtott támogatások – Bizottsági határozat – A jogszerűségnek a határozat elfogadásának időpontjában rendelkezésre álló információk alapján történő vizsgálata (EK 88. cikk, (2) bekezdés) (lásd: 157. pont)

10. Európai uniós jog – Elvek – Egyenlő bánásmód – A jogszerűség elve tiszteletben tartásának szükségessége – Harmadik személy javára elkövetett jogsértésre való hivatkozás kizártsága (lásd: 158. pont)

11. Intézmények jogi aktusai – Indokolás – Kötelezettség – Terjedelem – Az érintett előtt ismert olyan összefüggésben meghozott határozat, amely lehetővé teszi számára a vele szemben hozott intézkedés jelentőségének megértését – Rövidített indokolás megengedhetősége (EK 253. cikk) (lásd: 169. és 170. pont)

Tárgy

A Gardanne, a Shannon régióban és Szardínián timföldgyártáshoz üzemanyagként felhasznált ásványolajok esetében a Franciaország, Írország, illetve Olaszország által alkalmazott jövedéki adó alóli mentességről (C 78/2001 [ex NN 22/01], C 79/2001 [ex NN 23/01], C 80/2001 [ex NN 26/01]) szóló, 2007. február 7‑i 2007/375/EK bizottsági határozat egészben vagy részben annyiban történő megsemmisítése iránt az EUMSZ 263. cikk alapján benyújtott kérelmek, amennyiben e határozat megállapítja, hogy az Olasz Köztársaság által a Szardínián (Olaszország) timföldgyártáshoz üzemanyagként felhasznált ásványolajok tekintetében 2004. január 1‑jétől nyújtott jövedéki adó alóli mentesség állami támogatásnak minősül, és az Olasz Köztársaságot az említett támogatás visszatéríttetésére, illetve kifizetésének törlésére vagy felfüggesztésére kötelezi.

Rendelkező rész

1) A Törvényszék a keresetet elutasítja.

2) A Törvényszék az Olasz Köztársaságot kötelezi a T‑ 119/07. sz. ügyben felmerült költségek viselésére.